Publication: Magyar Közlöny
Issue: MK-2010-177 (Year: 2010, Number: 177)
Era: contemporary
Section: valamint a szociális igazgatásról és szociális ellátásokról szóló 1993. évi III. törvény szerinti munka-rehabilitációs díj;
Paragraph Index: 1933

11. Az Szja tv. 1. számú mellékletének 4. pontja a következõ 4.14–4.21. alpontokkal egészül ki: [4. Egyes tevékenységekhez kapcsolódóan adómentes:] „4.14. a katonai és a rendvédelmi felsõoktatási intézmények ösztöndíjas hallgatójának illetménye (ösztöndíja) és egyéb pénzbeli juttatása. 4.15. az ösztöndíjas foglalkoztatottnak az ösztöndíjas foglalkoztatási jogviszonyból származó ösztöndíja minimálbért meg nem haladó mértéke; 4.16. az „Útra való” Ösztöndíjprogram keretében a kormány rendeletében meghatározott feltételekkel és módon adományozott tanulói és mentori ösztöndíj; 4.17. a kormányrendeletben meghatározott Magyar Állami Eötvös Ösztöndíj, a Deák Ferenc Ösztöndíj, valamint a Kormány rendeletével alapított felsõoktatási ösztöndíj; 4.18. a felsõoktatásról szóló törvény alapján adományozott arany, gyémánt, vas, illetve rubin díszoklevélhez kapcsolódóan a felsõoktatási intézmény által a Szabályzatában meghatározott feltételek szerint kifizetett pénzbeli juttatásnak az a része, amely nem haladja meg az adóév elsõ napján érvényes minimálbér havi összegének négyszeresét; 4.19. a szépkorúak jubileumi köszöntésérõl szóló kormányrendelet alapján folyósított juttatás; 4.20. a termõföldrõl szóló törvényben meghatározott mezõgazdasági termelõ, annak segítõ családtagja, alkalmazottja részére külön jogszabály alapján juttatott gazdaságátadási támogatás egy hónapra esõ összegének a havi minimálbért meg nem haladó része; 4.21. a magánszemély által külön jogszabály szerint felszolgálási díj címen megszerzett bevétel, valamint a vendéglátó üzlet felszolgálójaként a fogyasztótól közvetlenül kapott borra való.”

Source: https://magyarkozlony.hu/hivatalos-lapok/505f769762987917ba623683c557e119807824d0/dokumentumok/87a135c5f5eb7f47263836b2acd6b15d2d8dc2ed/letoltes